Diari Oficial de la Generalitat Valenciana


Sumari del DOGV 10605, del 10-02-2025 (2025/2135)

RESOLUCIÓ de 7 de febrer de 2025, per la qual es nomenen personal funcionari de carrera les persones que han superat el procés excepcional d'estabilització pel sistema de concurs de mèrits per a cobrir les places previstes de l'agrupació professional funcionarial, agrupacions de llocs de treball de manteniment APT-APF-06, de les convocatòries 99/21, 100/21, 101/21, 105/21, 106/21, 107/21 i 108/21.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10923

Data del DOGV
:   10-02-2025

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2025/2135

CVE
:   QBVR-Q-5616-8978

Data del document
:   07-02-2025

Organisme emissor
:   Conselleria de Justícia i Administració Pública

Tipus de document
:   Resolució

Vista l'Orde 30/2022, de 14 de novembre, de la Conselleria de Justícia, Interior i Administració Pública, per la qual es convoca el procés excepcional d'estabilització pel sistema de concurs de mèrits per a cobrir les places previstes en l'annex I del Decret 69/2022, de 27 de maig, del Consell, pel qual s'adapten les ofertes d'ocupació pública de 2020 i 2021 per al personal de l'Administració de la Generalitat, aprovades i pendents de convocatòria, i s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública (DOGV 9470, 15.11.2022).

Vista la Resolució de 13 de setembre de 2024, per la qual es publica la relació definitiva de persones que han superat el procés excepcional d'estabilització pel sistema de concurs de mèrits per a cobrir les places previstes de l'agrupació professional funcionarial de l'annex I del Decret 69/2022, de 27 de maig, del Consell, pel qual s'adapten les ofertes d'ocupació pública de 2020 i 2021 per al personal de l'Administració de la Generalitat, aprovades i pendents de convocatòria, i s'executa la Llei 20/2021, de 28 de desembre (DOGV 9938, 17.09.2024).

Vistes les resolucions de 15 de novembre per les quals es modifiquen les relacions definitives de personen que han superat la convocatòria 99/21 (DOGV 9989 / 21.11.2024), i la convocatòria 106/21 (DOGV 9988 / 20.11.2024).

La disposició transitòria sexta, apartat 1, de la Llei 4/2021, de 16 d’abril, de la Generalitat, de la funció pública valenciana, disposa que les persones aspirants que accedisquen a la funció pública de l’Administració de la Generalitat mitjançant les convocatòries en curs a l’entrada en vigor de la llei quedaran integrades en el cos, l'escala o l'agrupació funcionarial corresponent al lloc de treball al qual opten, d’acord amb els criteris establits en eixa llei. De conformitat amb la correspondència prevista en l'annex II, de la Llei 4/2021, les persones aprovades en les convocatòries 99/21, 100/21, 101/21, 105/21, 106/21, 107/21 i 108/21 s'integraran, en l'agrupació professional funcionària APF, agrupació de llocs de treball de manteniment APT-APF-06.

No és procedent nomenar M. Carmen Salvador Peiró, de la convocatòria 105/21, que és personal funcionari de carrera de l'agrupació professional funcionarial APF.

Així mateix, no és procedent nomenar les persones aspirants que s'indiquen en els annexos següents, pels motius que s'exposen:

Annex II: persones que no han presentat la documentació acreditativa del compliment dels requisits d'accés.

Annex III: persones que han presentat renúncia.

Annex IV: persones que, havent sigut convocades per a l'elecció de destinació per la Resolució de 5 de desembre de 2024, no han sol·licitat llocs.

Annex V: persones que han optat per altres convocatòries de l'agrupació professional funcionarial APF.

Una vegada s'ha comprovat que la resta de persones aspirants que han superat el procés selectiu de les convocatòries 99/21, 100/21, 101/21, 105/21, 106/21, 107/21 i 108/21, han presentat la documentació que acredita que complixen els requisits exigits, és procedent nomenar-les com a personal funcionari de carrera de l'agrupació professional funcionarial APF, agrupació de llocs de treball de manteniment APT-APF-06.

En virtut d’això, i fent ús de la competència que establix l’article 8.1.o) de la Llei 4/2021, de 16 d’abril, de la funció pública valenciana,

RESOLC

*Primer. Nomenament*

Nomenar personal funcionari de carrera de l'agrupació professional funcionarial APF, agrupació de llocs de treball de manteniment APT-APF-06, les persones que han superat el procés excepcional d'estabilització pel sistema de concurs de mèrits per a cobrir les places previstes de les convocatòries que es detallen a continuació, i, que s'indiquen en l'annex I d'esta resolució.

|  |  |
| --- | --- |
| *Convocatòria* | *Cos/Escala* |
| 99/21 | APF-03-01 servicis de suport en infraestructures culturals i esportives de l'Administració de la Generalitat Escala ajudant d'instal·lacions esportives |
| 100/21 | APF-04-01 servicis de suport en agricultura, pesca i medi ambient de l'Administració de la Generalitat. Escala peó agrari |
| 101/21 | APF-04-04 servicis de suport en agricultura, pesca i medi ambient de l'Administració de la Generalitat. Escala peó forestal |
| 105/21 | APF-06-01 servicis de suport del manteniment de l'Administració de la Generalitat. Escala ajudant de manteniment general |
| 106/21 | APF-06-04 servicis de suport del manteniment de l'Administració de la Generalitat. Escala ajudant de manteniment de jardineria |
| 107/21 | APF-06-05 servicis de suport del manteniment de l'Administració de la Generalitat. Escala ajudant de manteniment de magatzem |
| 108/21 | APF-06-07 servicis de suport del manteniment de l'Administració de la Generalitat. Escala ajudant de manteniment de construcció |

  

*Segon. Adquisició de la condició de personal funcionari de carrera*

Per a adquirir la condició de personal funcionari de carrera, les persones nomenades mitjançant esta resolució hauran de prendre possessió del lloc de treball adjudicat, dins del termini establit i amb el jurament o la promesa previs a què es referix l’apartat c) de l’article 68.1 de la Llei 4/2021, de 16 d’abril, de la funció pública valenciana.

*Tercer. Efectes administratius i econòmics*

Els efectes econòmics i administratius del present nomenament seran del dia de la presa de possessió.

*Quart. Registre de personal*

El Registre de personal de l’Administració de la Generalitat efectuarà les anotacions que corresponguen en els fulls de servici de les persones interessades.

Contra esta resolució, que posa fi a la via administrativa, les persones interessades podran interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l’endemà de publicar-se. Així mateix, amb caràcter potestatiu, es podrà interposar un recurs de reposició, en el termini d’un mes des de l’endemà de publicar-se, davant del mateix òrgan que ha dictat la resolució. Tot això, de conformitat amb el que establixen els articles 112, 114, 115, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen interposar, si és el cas, qualsevol altre recurs que estimen procedent.

  

València, 7 de febrer de 2025

Nuria Martínez Sanchis

Consellera de Justícia i Administració Pública

Esta disposició conté annexos. Consulteu-ne la versió en PDF.